Andrés Barros Dacosta

Andrés Barros Dacosta, nado en Sabarís (Santa Cristina da Ramallosa, Baiona) o 20 de febreiro de 1924 e finado en Vigo o 30 de outubro de 2008, foi un avogado, empresario e político galego.

 Traxectoria 

Fillo de Andrés Barros Arbones e Joaquina Dacosta Domínguez, estudou dereito na Universidade de Santiago de Compostela. Foi director-xerente da Asociación Nacional de Fabricantes de Conservas de Pescados y Mariscos (ANFACO), xerente do Plan de Explotación Marisquera de Galicia, e un dos promotores da creación do Centro Técnico Nacional de Conservación de Produtos da Pesca (CECOPESCA).. Director da Revista Industria Conservera.
En abril de 1979  participou da vida política da cidade de Vigo na lista da UCD. Malia ser a candidatura máis votada, saíu escollido alcalde Manoel Soto Ferreiro e Barros Dacosta converteuse en portavoz e xefe da oposición pola renuncia de Víctor Moro, cabeza de lista. Corporación Vigo 1979 

Foi membro do comité executivo da World Fishing Exhibition celebrada en Vigo no 1985.
 Vida persoal 
Casou con María del Rosario Puga de la Peña, filla de Valentín Puga Franco, e tiveron cinco fillos.

 Notas 

Categoría:Nados en Baiona
Categoría:Nados en 1925
Categoría:Avogados de Vigo
Categoría:Empresarios de Galicia
Categoría:Concelleiros de Vigo
Categoría:Alumnos da Universidade de Santiago de Compostela
Categoría:Personalidades de Galicia sen imaxes